Užlenkio senvagės geležinkelio tiltas

Užlenkio senvagės geležinkelio tiltas – geležinkelio tiltas Pagėgių savivaldybėje, Plaušvarių kaime, 1,5 km į šiaurę nuo Panemunės miesto, nutiestas per senvaginės kilmės Užlenkio ežero šiaurės vakarinį pakraštį. Transporto statinys stovi Tilžės–Klaipėdos geležinkelio ruože. Tai vienas iš trijų geležinkelio tiltų (vidurinis) tarp Pagėgių ir Tilžės. Gretimą teritoriją supa Nemuno užliejamos pievos ir dirbamos žemės. Ežeras žemais krantais, per potvynius jo vakarinis galas susijungia su Gėgės upe.
miniatiūra|200px|left|Pagėgių, Panemunės apylinkių aeronuotrauka, 1944 m.

Tiltas pastatytas iš metalinių konstrukcijų. Jo prieigose supilti aukšti pylimai. Santvarinis tiltas yra apie 432 m ilgio, 6 tarpatramių. Dvikelio geležinkelio vėžės nutiestos santvarų apatinėje dalyje. Perdangos atremtos į masyvias akmens mūro atramas.Tiltas žemėlapyje google.com/maps

 Šaltiniai  

 Nuorodos 

 Aida Sinkevičiūtė. Lietuvos tiltų statybos raida ir architektūros bruožai. 3.1.3. Geležinkelio tiltai Klaipėdos krašte p. 64, 65

Kategorija:Lietuvos santvariniai tiltai
Kategorija:Pagėgių savivaldybės tiltai
Kategorija:Geležinkelio tiltai Lietuvoje